
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2023. gada 28. novembra noteikumos Nr. 694 "Eiropas Savienības kohēzijas politikas programmas 2021.–2027. gadam 4.1.2. specifiskā atbalsta mērķa "Uzlabot vienlīdzīgu un savlaicīgu piekļuvi kvalitatīviem, ilgtspējīgiem un izmaksu ziņā pieejamiem veselības aprūpes, veselības veicināšanas un slimību profilakses pakalpojumiem, uzlabojot veselības aprūpes sistēmu efektivitāti un izturētspēju" 4.1.2.1. pasākuma "Nacionāla mēroga veselības veicināšanas un slimību profilakses pasākumi"  īstenošanas noteikumi"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Noteikumu projekts izstrādāts, pamatojoties uz Eiropas Savienības fondu 2021.—2027. gada plānošanas perioda vadības likuma 19. panta 13. punktu, lai nodrošinātu sekmīgu un savlaicīgu Eiropas Savienības fondu līdzekļu apguvi un Eiropas Savienības kohēzijas politikas programmas 2021.–2027. gadam kopējā mērķa un iznākumu rādītāju sasniegšanu Eiropas Savienības fondu 2021. - 2027. gada plānošanas perioda ietvaros.
1.2. Mērķis
Mērķa apraksts
Noteikumu projekta mērķis ir noteikt, ka projekta Nr. 4.1.2.1/1/24/I/001 “Nacionāla mēroga veselības veicināšanas un slimību profilakses pasākumi” finansējuma saņēmēja funkcijas un pienākumus no 05.05.2026. pārņem Slimību profilakses un kontroles centrs un 4.1.2.1. pasākuma ietvaros paredzētais elastības finansējums tiek pārvirzīts 4.1.2.5. pasākuma “Piesaistīt un noturēt ārstniecības personas darbam valsts apmaksāto veselības aprūpes pakalpojumu sektorā, īpaši stacionāros” īstenošanai.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Lai mazinātu nevienlīdzību veselības jomā, ir būtiski jāuzlabo pieejamība veselības veicināšanas un slimību profilakses pakalpojumiem, jo īpaši, nabadzības un sociālās atstumtības riskam pakļautajiem iedzīvotājiem.
Viens no svarīgākajiem rīkiem mērķtiecīgai nevienlīdzības mazināšanai ir investīcijas veselības veicināšanā, slimību profilaksē un integrētas veselības aprūpes pakalpojumu nodrošināšanā, īpaši pievēršot uzmanību riska grupām, kas pakļautas finansiālai, ģeogrāfiskai u.c. nevienlīdzībai.

Eiropas Komisija 2022. gada 25. novembrī apstiprināja Latvijas izstrādāto Eiropas Savienības kohēzijas politikas programmu 2021.-2027. gadam (turpmāk – programma), nosakot, ka 4.1.2. specifiskā atbalsta mērķa "Uzlabot vienlīdzīgu un savlaicīgu piekļuvi kvalitatīviem, ilgtspējīgiem un izmaksu ziņā pieejamiem veselības aprūpes, veselības veicināšanas un slimību profilakses pakalpojumiem, uzlabojot veselības aprūpes sistēmu efektivitāti un izturētspēju" ietvaros veselības aprūpei būtiska nozīme ir iedzīvotāju veselības uzlabošanai visos vecumposmos un priekšlaicīgas mirstības mazināšanai, īstenojot visaptverošas veselības veicināšanas un slimību profilakses aktivitātes, kā arī veicinot cilvēkresursu piesaisti veselības nozarē, nodrošinot ārstniecības un ārstniecības atbalsta personu izglītošanu, kvalifikācijas pilnveidi un pārkvalifikāciju, un attīstot veselības aprūpes kvalitātes nodrošināšanas sistēmu.

Ar Ministru kabineta 2023. gada 28. novembra noteikumiem Nr. 694 “Eiropas Savienības kohēzijas politikas programmas 2021.–2027. gadam 4.1.2. specifiskā atbalsta mērķa “Uzlabot vienlīdzīgu un savlaicīgu piekļuvi kvalitatīviem, ilgtspējīgiem un izmaksu ziņā pieejamiem veselības aprūpes, veselības veicināšanas un slimību profilakses pakalpojumiem, uzlabojot veselības aprūpes sistēmu efektivitāti un izturētspēju” 4.1.2.1. pasākuma "Nacionāla mēroga veselības veicināšanas un slimību profilakses pasākumi” (turpmāk - 4.1.2.1 pasākums) īstenošanas noteikumi” (turpmāk – MK noteikumi Nr. 694) noteikta kārtība, kādā tiek īstenota programmas 4.1.2. specifiskā atbalsta mērķa "Uzlabot vienlīdzīgu un savlaicīgu piekļuvi kvalitatīviem, ilgtspējīgiem un izmaksu ziņā pieejamiem veselības aprūpes, veselības veicināšanas un slimību profilakses pakalpojumiem, uzlabojot veselības aprūpes sistēmu efektivitāti un izturētspēju" 4.1.2.1. pasākums, kura mērķis ir uzlabot vienlīdzīgu un savlaicīgu piekļuvi kvalitatīviem, ilgtspējīgiem un izmaksu ziņā pieejamiem veselības aprūpes, kā arī veselības veicināšanas un slimību profilakses pakalpojumiem, uzlabojot veselības aprūpes sistēmas efektivitāti un izturētspēju un veicot nacionāla mēroga veselības veicināšanas un slimību profilakses pasākumus.

Pašlaik pasākumam plānotais kopējais finansējums ir 13 185 480 euro (tai skaitā elastības finansējums – 4 715 030 euro), tai skaitā Eiropas Sociālā fonda Plus finansējums – 11 207 658 euro (tai skaitā elastības finansējums – 4 007 776 euro) un valsts budžeta līdzfinansējums – 1 977 822 euro (tai skaitā elastības finansējums – 707 254 euro).
Pasākuma mērķa grupa ir visi Latvijas iedzīvotāji, īpaši sociālās un teritoriālās atstumtības riskam pakļautie iedzīvotāji, piemēram, bērni un jaunieši, personas ar vielu un procesu atkarībām un sociālās atstumtības riskam pakļautās iedzīvotāju grupas, vecāki, darba ņēmēji (īpaši gados vecāki), kā arī ārstniecības iestādes, izglītības iestādes, plānošanas reģioni, pašvaldības, biedrības un nodibinājumi, tiesībaizsardzības un bērnu tiesību aizsardzības institūcijas (piemēram, tiesas un sociālās korekcijas iestādes).

4.1.2.1. pasākuma ietvaros, lai novērstu iedzīvotāju priekšlaicīgu mirstību un darbnespēju, kā arī uzlabotu viņu dzīves kvalitāti un veselībpratību, pasākuma ietvaros ir atbalstāmi veselības veicināšanas un slimību profilakses pasākumi Latvijas iedzīvotājiem visos vecumposmos un dažādām mērķa grupām šādās jomās:
1) veselīga uztura lietošanas veicināšana, tostarp mutes dobuma un zobu veselība;
2) atkarību mazināšana;
3) fizisko aktivitāšu veicināšana;
4) psihiskās veselības veicināšana;
5) seksuālās un reproduktīvās veselības veicināšana;
6) veselības veicināšana un primārās slimību profilakses uzlabošana;
7) traumatisma mazināšana;
8) infekciju izplatības mazināšana un vakcinācijas veicināšana;
9) iedzīvotāju izglītošana pirmās palīdzības sniegšanā;
10) prenatālās un agrīnās bērnības vecāku prasmju programmu ieviešana.

4.1.2.1. pasākuma ietvaros ir atbalstāmas šādas darbības:
1) projekta vadības un īstenošanas nodrošināšana;
2) nacionāla un vietēja mēroga veselības veicināšanas un slimību profilakses pasākumi;
3) sabiedrības veselības pētījumi;
4) komunikācijas un vizuālās identitātes prasību nodrošināšana.

4.1.2.1. pasākuma ietvaros 2024. gada 12. aprīlī tika noslēgta vienošanās starp sadarbības iestādi (Centrālo finanšu un līgumu aģentūru) un Veselības ministriju par projekta Nr. 4.1.2.1/1/24/I/001 “Nacionāla mēroga veselības veicināšanas un slimību profilakses pasākumi” (turpmāk – projekts Nr. 4.1.2.1/1/24/I/001) īstenošanu. Projekta Nr. 4.1.2.1/1/24/I/001 iesniedzējs un finansējuma saņēmējs ir Veselības ministrija. Sadarbības partneris – Slimību profilakses un kontroles centrs (turpmāk - SPKC).
Galvenās projekta darbības - sabiedrības veselības pētījumi, nacionāla mēroga veselības veicināšanas un slimību profilakses pasākumi, izstrādāti un izplatīti dažāda veida un formāta informatīvie materiāli.
Problēmas un risinājumi
Problēmas apraksts
1. Lai nodrošinātu efektīvāku projekta Nr. 4.1.2.1/1/24/I/001 īstenošanu un tādējādi operatīvāk īstenotu Latvijas Nacionālajā attīstības plānā 2021. - 2027. gadam un Sabiedrības veselības pamatnostādnēs 2021. - 2027. gadam noteikto, ar veselības ministra 2025. gada 28. novembra rezolūciju “Veselības ministra rezolūcija par Sabiedrības veselības un ārstniecības procesa kvalitātes pārvaldības procesa stiprināšanu” (turpmāk – rezolūcija) Eiropas Sociālā fonda Plus projekta Nr. 4.1.2.1/1/24/I/001 īstenošanas funkcija no Veselības ministrijas nodota SPKC.
Atbilstoši rezolūcijā norādītajam pārceltās amata vietas ir terminētas un izveidotas tikai uz projekta īstenošanas laiku, neparedzot beztermiņa nodarbinātību SPKC struktūrā. Rezolūcijā noteikts, ka jāparedz arī attiecīgā projekta iepriekšējā perioda pēcuzraudzības funkciju nodošana SPKC, nodrošinot šo funkciju nepārtrauktību, kā arī nosakāma kārtība, kādā tiek nodoti visi ar projektu saistītie dokumenti, tai skaitā vienošanās, līgumi un uzskaites dokumenti, un tiek nodrošināta procesu pārcelšana un turpmāka īstenošana SPKC.
Plānots, ka ar projekta Nr. 4.1.2.1/1/24/I/001 īstenošanas funkciju nodošanu SPKC tiks sekmēta paradigmas maiņa sabiedrībā par veselību veicinošiem pasākumiem un nodrošināta aktivitāšu īstenošana, kas veicina praktisku sabiedrības iesaisti.
Bez tam finansējuma saņēmēja nomaiņa ir saistīta ar valsts veselības politikas mērķu īstenošanas pilnveidi un institucionālās atbildības koncentrēšanu vienā iestādē, kuras kompetencē ietilpst sabiedrības veselības veicināšana. Tas uzlabos resursu izmantošanas efektivitāti un veicinās vienotu pieeju.

Atbilstoši Ministru kabineta 2012. gada 3. aprīļa noteikumos Nr. 241 “Slimību profilakses un kontroles centra nolikums” noteiktajam SPKC ir veselības ministra pakļautībā esoša tiešās pārvaldes iestāde, kuras darbības mērķis ir īstenot valstī sabiedrības veselības politiku epidemioloģiskās drošības un slimību profilakses apakšjomās un veselības aprūpes politiku veselības aprūpes kvalitātes apakšjomā, kā arī nodrošināt veselības veicināšanas politikas īstenošanu un koordināciju.
Viena no SPKC funkcijām ir veikt neinfekcijas slimību uzraudzību, organizēt slimību profilakses un veselības veicināšanas pasākumus, kā arī izvērtēt faktorus, kuri var ietekmēt sabiedrības veselību.
Funkcijas izpildei SPKC veic sekojošus uzdevumus –
- izstrādā slimību profilakses un veselības veicināšanas programmas un veic to īstenošanas metodisko vadību;
- valsts un reģionālā līmenī koordinē veselības veicināšanas pasākumu īstenošanu;
- informē sabiedrības grupas jautājumos, kas ietekmē veselību un veselīgu dzīvesveidu;
- plāno, metodiski vada, organizē, koordinē un veic pētījumus sabiedrības veselības jomā.
Veicot izvērtējumu, konstatēts, ka SPKC atbilst sākotnēji finansējuma saņēmējam izvirzītajiem projekta iesnieguma vērtēšanas kritērijiem, tas ir, atbilst MK noteikumos noteiktajam iesniedzēju lokam (1.1. kritērijs), tam Latvijas Republikā nav Valsts ieņēmumu dienesta administrēto nodokļu parādu, tai skaitā valsts sociālās apdrošināšanas obligāto iemaksu parādi, kas kopsummā katram atsevišķi pārsniedz 150 euro (1.2. kritērijs) un tam ir pietiekama īstenošanas un finanšu kapacitāte projekta īstenošanai (1.7. kritērijs).

2. Ņemot vērā, ka šobrīd 4.1.2.5. pasākumam “Piesaistīt un noturēt ārstniecības personas darbam valsts apmaksāto veselības aprūpes pakalpojumu sektorā, īpaši stacionāros” (turpmāk – 4.1.2.5. pasākums) piešķirtais finansējums kompensācijām jau ir izsmelts, taču joprojām tiek saņemti iesniegumi, kā arī ņemot vērā to, ka joprojām veselības aprūpes nodrošināšanai trūkst cilvēkresursi, kas nodrošina valsts apmaksāto veselības aprūpes sniegšanu Latvijas iedzīvotājiem, ir nepieciešams papildus finansējums ārstniecības personu piesaistei.
Risinājuma apraksts
1. Noteikumu projekts paredz, ka no 05.05.2026. par finansējuma saņēmēju kļūst SPKC, kas saskaņā ar rezolūciju no Veselības ministrijas pārņem projekta Nr. 4.1.2.1/1/24/I/001 īstenošanas funkcijas un pienākumus.

2. Veselības ministrija nolemj novirzīt iezīmēto specifiskā atbalsta mērķa "Uzlabot vienlīdzīgu un savlaicīgu piekļuvi kvalitatīviem, ilgtspējīgiem un izmaksu ziņā pieejamiem veselības aprūpes, veselības veicināšanas un slimību profilakses pakalpojumiem, uzlabojot veselības aprūpes sistēmu efektivitāti un izturētspēju" 4.1.2.1. pasākuma un 4.1.2.6. pasākuma "Uzlabot izglītības iespējas ārstniecības personām, t. sk. uzlabojot tālākizglītības pieejamību" elastības finansējumu 8 635 999 euro apmērā 4.1.2.5. pasākuma turpmākajai īstenošanai. Ņemot vērā 4.1.2.1 pasākuma un 4.1.2.6. pasākuma mērķa sasniegšanu, ir pirmsšķietami jaušams, ka papildus iezīmētais elastības finansējums nav nepieciešams šo pasākumu mērķu īstenošanai, jo tos var īstenot ar šobrīd pieejamo finansējuma apjomu.
Līdz ar to noteikumu projekts paredz, ka 4.1.2.1. pasākuma elastības finansējums 4 715 030,00 euro apmērā tiek pārvirzīts 4.1.2.5. pasākuma īstenošanai.

Par atlikušo 4.1.2.1. pasākuma kopējo pieejamo finansējumu tiek aizvien plānots nodrošināt novērst iedzīvotāju priekšlaicīgu mirstību un darbnespēju, kā arī uzlabotu viņu dzīves kvalitāti un veselībpratību, pasākuma ietvaros noteiktajām mērķu grupām noteiktajās jomās - veselīga uztura lietošanas veicināšana, tostarp mutes dobuma
un zobu veselība; atkarību mazināšana; fizisko aktivitāšu veicināšana; psihiskās veselības veicināšana; seksuālās un reproduktīvās veselības veicināšana; veselības veicināšana un primārās slimību profilakses uzlabošana; traumatisma mazināšana; infekciju izplatības mazināšana un vakcinācijas veicināšana; iedzīvotāju izglītošana pirmās palīdzības sniegšanā; prenatālās un agrīnās bērnības vecāku prasmju programmu ieviešana.

Ņemot vērā minēto, tiek precizēti MK noteikumu Nr. 694 10., 16., 39., 41. punkts un 1.3., 15.1., 20.1., 23.1., 23.2., 37.1. apakšpunkts, dzēsti punkti, kas attiecas uz elastības finansējumu, un precizēta 24. punkta redakcija, norādot spēkā esošo regulu, kā arī dzēsts 38. punkts, jo norādītā regula nav aktuāla. Atbilstoši Veselības ministra 19.12.2025. rīkojumam Nr. 01-01.1/207 "Par divu Eiropas Sociālā fonda Plus projektu īstenošanas pārcelšanu") noteikts, ka no 2026. gada 5. maija projekta Nr. 4.1.2.1/1/24/I/001 īstenošanas funkcija no Veselības ministrijas tiek nodota SPKC.

Atbilstoši ES Savienības Kohēzijas politikas programmai 2021.–2027. gadam 4.1.2.1. pasākuma finansējuma sadalījums pa intervences kodiem ir sekojošs:
- intervences kategorijā “Intervences laukums”
Nr. 147 “Pasākumi, kas veicina aktīvas un veselīgas vecumdienas” – ESF+ finansējums 5 039 917 euro;
Nr. 160 “Pasākumi veselības aprūpes sistēmas pieejamības, efektivitātes un noturības uzlabošanai (izņemot infrastruktūru)” – ESF+ finansējums 2 159 965 euro;
- intervences kategorijā “Finansējuma veids”
Nr. 1 “Dotācija” - ESF+ finansējums 7 199 882 euro;
- intervences kategorijā “Teritoriālie sasniegšanas mehānismi”
Nr. 33 “Bez teritoriālā mērķa” - ESF+ finansējums 7 199 882 euro;
- intervences kategorijā “ESF+ sekundārās tēmas”
Nr. 10 “Eiropas pusgadā apzināto problēmu risināšana” - ESF+ finansējums 7 199 882 euro;
- intervences kategorijā “Dzimumu līdztiesība”
Nr. 2 “Dzimumu līdztiesības aspekta integrēšana” - ESF+ finansējums 7 199 882 euro.


Pēc grozījumu stāšanās spēkā būs nepieciešams veikt izmaiņas īstenošanā esošajā projektā Nr. 4.1.2.1/1/24/I/001. Kopumā minētie grozījumi ir vērsti uz labāku 4.1.2. SAM mērķa sasniegšanu un iznākumu rādītāju sasniegšanu, un tie uzskatāmi par nebūtiskiem, jo neparedz atbalsta apjoma izmaiņas, neietekmē projekta atlasi, programmas rādītājus un kopējo 4.1. prioritātes “Veselības veicināšana un aprūpe” atbalsta apjomu.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
Noteikumu projekts neparedz apstiprinātā, īstenošanā esošā projekta Nr. 4.1.2.1/1/24/I/001 pieejamā finansējuma  izmaiņas, un SPKC ir veselības ministra pakļautībā esoša tiešās pārvaldes iestāde, kurai finansējums projekta īstenošanai tiks plānots Veselības ministrijas budžeta apakšprogrammā 63.08.00. „Eiropas Sociālā fonda Plus (ESF+) projektu īstenošana (2021-2027)” līdzīgi kā iepriekšējam projekta īstenotājam - Veselības ministrijai, tādēļ tam nav ietekmes uz valsts budžetu un pašvaldību budžetiem.

Veselības ministrijas Sabiedrības veselības veicināšanas projektu nodaļas septiņas amata vietas tiks pārceltas uz SPKC, attiecīgi ierēdņiem/darbiniekiem tiks piedāvāts pāriet uz SPKC. Pārceltās amata vietas ir terminētas un izveidotas tikai uz projekta īstenošanas laiku, neparedzot beztermiņa nodarbinātību SPKC struktūrā.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Jā
4.1. Saistītie tiesību aktu projekti
4.1.1. 25-TA-884
Grozījumi Ministru kabineta 2023. gada 15. augusta noteikumos Nr. 460 "Eiropas Savienības kohēzijas politikas programmas 2021.–2027. gadam 4.1.2. specifiskā atbalsta mērķa "Uzlabot vienlīdzīgu un savlaicīgu piekļuvi kvalitatīviem, ilgtspējīgiem un izmaksu ziņā pieejamiem veselības aprūpes, veselības veicināšanas un slimību profilakses pakalpojumiem, uzlabojot veselības aprūpes sistēmu efektivitāti un izturētspēju" 4.1.2.5. pasākuma "Piesaistīt un noturēt ārstniecības personas darbam valsts apmaksāto veselības aprūpes pakalpojumu sektorā, īpaši stacionāros" īstenošanas noteikumi"
Pamatojums un apraksts
4.1.2.1. pasākuma elastības finansējums 4 715 030 euro apmērā tiek pārvirzīts 4.1.2.5. pasākuma “Piesaistīt un noturēt ārstniecības personas darbam valsts apmaksāto veselības aprūpes pakalpojumu sektorā, īpaši stacionāros” īstenošanai, līdz ar to tiek veikti grozījumi 4.1.2.5. pasākuma "Piesaistīt un noturēt ārstniecības personas darbam valsts apmaksāto veselības aprūpes pakalpojumu sektorā, īpaši stacionāros" īstenošanas noteikumos.
Atbildīgā institūcija
Veselības ministrija
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
Noteikumu projekts nodrošina efektīvāku un kvalitatīvāku 4.1.2. SAM mērķu sasniegšanu un pakalpojumu pieejamību sabiedrības interesēs un tam nav ietekmes uz sabiedrības pienākumiem, līdz ar to nav nepieciešams organizēt sabiedrības informēšanas pasākumus saistībā ar šī projekta izstrādi.
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Slimību profilakses un kontroles centrs
Centrālā finanšu un līgumu aģentūra
Veselības ministrija
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
Atbildīgās iestādes funkcijas pilda Veselības ministrija, sadarbības iestādes funkcijas – Centrālā finanšu un līgumu aģentūra. Finansējuma saņēmējs būs SPKC. Ar noteikumu projektu noteiktie pienākumi tiks veikti esošo finanšu un darbinieku kapacitātes ietvaros, nepalielinot kopējās izmaksas.
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Jā
Apraksts
Pasākuma ietvaros tiks īstenotas darbības, kas veicinās personu ar invaliditāti vienlīdzīgas iespējas un tiesības un radīs pozitīvu ietekmi uz personu ar invaliditāti situāciju un problēmu risināšanu, kā arī sniegs ieguldījumu un atbalstīs invaliditātes politiku, mērķtiecīgi un sistemātiski projekta īstenošanā integrējot vispārīgas un specifiskas darbības. 
(Vispārīgās HP darbības)
- projekta vadībā un īstenošanā tiks ievēroti tādi personāla atlases nosacījumi un prakses, kas ir nediskriminējošas un iekļaujošas cilvēkiem ar invaliditāti;
- īstenojot projekta komunikācijas aktivitātes, tiks izvēlēta valoda un vizuālie tēli, kas mazina diskrimināciju un stereotipu veidošanos par kādu no dzimumiem, personām ar invaliditāti, reliģisko pārliecību, vecumu, rasi un etnisko izcelsmi vai seksuālo orientāciju;
- projekta vadība un īstenošana notiks personām ar funkcionāliem traucējumiem pielāgotās telpās, tostarp pielāgotas informācijas un komunikāciju tehnoloģijas, ja tas ir nepieciešams;
- tiks nodrošināts, ka prasībās iepirkumu līgumu izpildītājiem (Iepirkuma nolikumos) tiek izvirzīta prasība nodrošināt, ka apmācību norises vietai ir iespēja fiziski piekļūt un to var izmantot personas ar dažādiem funkcionāliem traucējumiem patstāvīgi;
- tiks nodrošināts, ka informācija publiskajā telpā, t.sk. tīmeklī, ir piekļūstama cilvēkiem ar funkcionāliem traucējumiem, izmantojot vairākus sensoros (redze, dzirde, tauste) kanālus.
(Specifiskās HP darbības)
- veselību veicinošos pasākumu saturā tiks integrēti vienlīdzīgu iespēju un nediskriminācijas jautājumi;
- tiks īstenoti dažādi veselības veicināšanas un slimību profilakses pasākumi dažādām mērķa grupām, t.sk. personām ar invaliditāti;
- plānojot un īstenojot pasākumus tiks nodrošināti konsultatīva rakstura pasākumi par personu ar invaliditāti vienlīdzīgu iespēju jautājumiem, tostarp tiks nodrošināti surdotulka pakalpojumi, informatīvu materiālu sagatavošana Braila rakstā neredzīgajiem un informatīvi materiāli vieglajā  valodā, kā arī sociālo TV reklāmu īstenošana paredzot ar surdotulkojumu.
 
8.1.10. uz dzimumu līdztiesību
Vai projekts skar šo jomu?
Jā
Apraksts
Pasākuma ietvaros tiks īstenotas darbības, kas netieši veicinās dzimumu līdztiesību, piemēram:
(Vispārīgās HP darbības)
- projekta vadības un īstenošanas personāla atlase tiks nodrošināta bez jebkādas tiešas vai netiešas diskriminācijas, piemēram, veicinot mazāk pārstāvētā dzimuma piesaisti un nediskriminē  pēc rases, etniskās izcelsmes, dzimuma, vecuma, invaliditātes, reliģiskās, pārliecības,  seksuālās orientācijas vai citiem apstākļiem;
(Specifiskās HP darbības)
- tiks nodrošinātas veselības veicināšanas un slimību profilakses programmas, kas vērstas uz atšķirību mazināšanu sieviešu un vīriešu paredzamajā mūža ilgumā;
- tiks īstenoti sabiedrībā valdošo stereotipu un priekšstatu maiņas programmas un pasākumi par sievietes un vīrieša lomām un tām atbilstošu uzvedību attiecībā uz rūpēm par savu veselību un dzīvesveidu;
- iepirkumos tiks piesaistīti dzimumu līdztiesības eksperti (vai tiks nodrošināti konsultatīva rakstura pasākumi) izglītojošu programmu satura izvērtēšanai no dzimumu līdztiesības viedokļa (attiecīgi pievienojot dokumentus, piem. konsultāciju protokolus, pakalpojuma līgumus u.c.).
 
8.1.11. uz veselību
Vai projekts skar šo jomu?
Jā
Apraksts
Mērķtiecīgiem veselības veicināšanas un slimību profilakses pasākumiem ir būtiska loma sabiedrības veselības stāvokļa uzlabošanā, kas ir svarīgs faktors veselības aprūpes sistēmas noslodzes mazināšanā un veselības aprūpes pakalpojumu pieejamībai.
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Jā
Apraksts
Īstenojot projektu, finansējuma saņēmēji un sadarbības partneri nodrošinās informācijas un datu uzkrāšanu par sniegto atbalstu mērķa grupām, t.sk. pasākumā iesaistītiem dalībniekiem, kuri uzskaitāmi atbilstoši Eiropas Parlamenta un Padomes 2021. gada 24. jūnija Regulas (ES) Nr. 2021/1057, ar ko izveido Eiropas Sociālo fondu Plus (ESF+) un atceļ Regulu (ES) Nr. 1296/2013 I pielikumam un normatīvo aktu par Eiropas Savienības fondu projektu pārbaužu veikšanas kārtība 2021.–2027. gada plānošanas periodā 1. pielikumam, ievērojot Eiropas Parlamenta un Padomes 2016.gada 27.aprīļa regulas Nr.2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK prasības, tostarp 5. pantā nostiprinātos datu apstrādes principus, informācijas par personu datu apstrādi, nosakot:
1) skaidrus datu apstrādes nolūkus (gana skaidrs, lai varētu izsecināt iespējamos apstrādājamos datu veidus jeb kategorijas);
2) datu subjektus, kuru datus paredzēts apstrādāt;
3) datu veidus jeb kategorijas, kuras paredzēts apstrādāt;
4) datu glabāšanas termiņus (ja datus ir paredzēts uzglabāt);
5) institūcijas, kam dati var tikt nodoti un kādā nolūkā (ja datus paredzēts kādam nodot).
Datu apstrādes tiesiskais pamatojums - Eiropas Parlamenta un Padomes 2021. gada 24. jūnija Regulas (ES) Nr. 2021/1057, ar ko izveido Eiropas Sociālo fondu Plus (ESF+) un atceļ Regulu (ES) Nr. 1296/2013
Datu subjekts - Pasākuma mērķa grupa.
 
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Jā
Apraksts
Pasākuma ietvaros tiks īstenoti dažādi izglītojoši pasākumi, tostarp arī pasākumi par veselības veicināšanas jautājumiem pedagogiem, bērniem, par veselības veicināšanu atbildīgajiem pašvaldību un skolu pārstāvjiem, muzejpedagoģiskie un ekspozīcijas izveides pasākumi skolēniem par veselībpratību, kuru ietvaros tiks veicināta sabiedrības izglītošana par veselīga dzīvesveida paradumiem.
8.2. Cita informācija
Cita informācija
-

